Svjetsko prvenstvo u nogometu 1950 - finalno takmičenje
Svjetsko prvenstvo u nogometu 1950 - finalno takmičenje bila je zadnja faza takmičenja na Svjetskom prvenstvu 1950. koje se odigralo u Brazilu. Takmičenje u finalnoj grupi igralo se od 9. do 16. jula 1950. godine. U finalnom takmičenju nalazile su se četiri reprezentacije: Urugvaj, Brazil, Švedska i Španija. Takmičenje u finalnoj grupi igralo se po Bergerovom sistemu takmičenja. U posljednjoj utakmici prvenstva Urugvaj je pobijedio domaćina Brazila te na taj način po drugi put u svojoj historiji osvojio Svjetsko prvenstvo.